ai4bharat/Pralekha huggingface dataset:
ఆయుష్
సంప్రదాయ వైద్య వ్యవస్థలు, విద్యా పరిశోధన మరియు సామర్థ్య నిర్మాణంలో భారత్- క్రొయేషియా సహకారం
- ఏఐఐఏ- జాగ్రెర్బ్లో క్వార్నెర్ హెల్త్ టూరిజం క్లస్టర్తో అవగాహన ఒప్పందంపై సంతకం
సంప్రదాయ వైద్య వ్యవస్థలు, విద్యా పరిశోధన మరియు సామర్థ్య నిర్మాణం విషయంలో భారత్- క్రొయేషియాలు పరస్పరం సహకారించుకోనున్నాయి. భారతదేశ సంప్రదాయ వైద్య వ్యవస్థలతో పాటు ముఖ్యంగా ఆయుర్వేద రంగంలో రెండు దేశాల మధ్య విద్యా సహకారానికి మార్గం సుగమం చేస్తూ కేంద్ర ఆయుష్ మంత్రిత్వ శాఖ బుధవారం క్రొయేషియాతో బుధవారం అవగాహన ఒప్పందం కుదుర్చుకుంది. అఖిల భారత ఆయుర్వేద సంస్థ  మరియు క్రొయేషియాకు చెందిన క్వార్నెర్ ఆరోగ్యపు పర్యటక క్లస్టర్ మధ్య అవగాహన ఒప్పందం కుదిరింది. ఏఐఐఏ అనేది ఆయుష్ మంత్రిత్వ శాఖ పరిధిలో పని చేసే ఒక స్వయం ప్రతిపత్తి కలిగిన సంస్థ. క్రొయేషియాతో అవగాహన ఒప్పందం అనేది ఇతర దేశాలతో భారతదేశ సంబంధాలను బలోపేతం చేయడానికి మరియు విద్యా పరిశోధన, వైద్య మరియు విద్యా కార్యకలాపాలు, వైద్య విద్య, శిక్షణ మరియు సామర్థ్య నిర్మాణాన్ని ప్రోత్సహించే దిశగా ఒక ముఖ్యమైన అడుగు. ఆయుష్ మంత్రిత్వ శాఖ సలహాదారు డాక్టర్ మనోజ్ నేసరి, ఆయుష్ శాఖ ప్రత్యేక కార్యదర్శి శ్రీ ప్రమోద్ కుమార్ పాఠక్ మరియు క్రొయేషియాలో భారత రాయబారి శ్రీ రాజ్ శ్రీవాత్సవ సమక్షంలో ఏఐఐఏ తరపున ఆయుష్ మంత్రిత్వ శాఖ సలహాదారు డాక్టర్ మనోజ్ నేసరి ఎంఓయుపై సంతకం చేశారు. క్రొయేషియన్ వైపు నుండి క్లస్టర్ ప్రెసిడెంట్, అసిస్టెంట్ ప్రొఫెసర్ వ్లాదిమిర్ మొజెటిక్తో పాటుగా క్లస్టర్ మేనేజ్మెంట్ బోర్డ్ ప్రెసిడెంట్ ఇరెనా పెర్సిసివాడినోవ్ మరియు మేనేజ్మెంట్ బోర్డ్ సభ్యులు ప్రొఫెసర్ సాండ్రా జంకోవిచ్, సాండ్రా మార్టినిచ్ మరియు అన్నా మరియా లిబ్రిక్ ఈ కార్యక్రమానికి హాజరయ్యారు. ప్రత్యేక కార్యదర్శి ఆయుష్ శ్రీ ప్రమోద్ కుమార్ పాఠక్ నేతృత్వంలోని ఆరుగురు సభ్యుల బృందం ఈ వారం ప్రారంభంలో జరిగిన మొదటి అంతర్జాతీయ యోగా మరియు ఆయుర్వేద సదస్సులో పాల్గొనడానికి క్రొయేషియాలో పర్యటిస్తోంది. గుర్తించిన సంస్థల సహకారంతో రెండు వైపులా ఆయుర్వేద రంగంలో విద్యా కార్యకలాపాలు చేపడతారు. తాజాగా చేసుకున్న ఈ ఒప్పందంతో ఆధునిక వైద్యంతో ఆయుర్వేద సూత్రాలు మరియు అభ్యాసాలను ఏకీకృతం చేయడం, ఉపన్యాసాలు, వర్క్షాప్లు, సెమినార్లు మరియు సమావేశాలు, ఆయుర్వేదంపై ఇతర కార్యకలాపాల కోసం అధ్యయనం రూపకల్పన మరియు అమలుతో సహా సాక్ష్యం ఆధారిత మార్గదర్శకాలను అభివృద్ధి చేయడం, పరిశోధనపై సన్నిహిత సహకారం చేసుకోవడం వంటి వివిధ కార్యకలాపాలను చేపట్టేందుకు వీలుపడుతుంది. తుది వినియోగదారులు మరియు భాగస్వాముల అవసరాలకు అనుగుణంగా రెండు వైపులా విద్యా ప్రమాణాల్ని, వివిధ కోర్సులను అభివృద్ధి చేస్తారు. క్రొయేషియాలో ఆయుర్వేద విద్య కోసం ఆయుర్వేద వైద్య విద్య మార్గదర్శకాలను అభివృద్ధి చేస్తారు. ఈ సందర్భంగా ఆయుష్ మంత్రిత్వ శాఖ సలహాదారు డాక్టర్ మనోజ్ నేసరి మాట్లాడుతూ "ఈ తాజా ఒప్పందం విద్యాపరమైన పరిశోధన, వైద్య మరియు విద్యాపరమై కార్యకలాపాలు, వైద్య విధ్య ,శిక్షణ మరియు సామర్థ్యం పెంపును ప్రోత్సహిస్తుంది" అని ఆయుష్ మంత్రిత్వ శాఖ సలహాదారు డాక్టర్ మనోజ్ నేసరి అన్నారు. "క్లస్టర్ యొక్క లక్ష్యాలలో ఒకటైన ఆరోగ్య మరియు పర్యాటక ఉత్పత్తుల యొక్క మరింత సమగ్రమైన ఆఫర్ కోసం అంతర్జాతీయంగా భాగస్వాములైన సభ్యులను కనెక్ట్ చేయడం, కానీ అసోసియేషన్ సభ్యులకు అవగాహన కల్పించడం, భారత మంత్రిత్వ శాఖతో ఈ వ్యాపార సహకారం కొత్తదనానికి తెరుస్తుందని మేము నమ్ముతున్నాము. భారతదేశం నుండి సంభావ్య భాగస్వాములతో మా 32 మంది సభ్యులను కనెక్ట్ చేసే అవకాశం ఉంది. క్వార్నెర్లో ఆరోగ్యం మరియు టూరిజం ఆఫర్ని మెరుగుపరచడంతో పాటు, ఈ విధంగా మేము విద్య, శిక్షణ మరియు సామర్థ్యాలను పెంపొందించడం మరియు బలోపేతం చేయడంపై కొత్త భాగస్వాములతో కలిసి పని చేస్తాము "అని డాక్టర్ వ్లాదిమిర్ మొజెటిక్ ఈ సందర్భంగా వివరించారు.
వ్యవసాయ మంత్రిత్వ శాఖ
జీ-20 అంతర్జాతీయ ఆర్థిక నిర్మాణం వర్కింగ్ గ్రూప్ సమావేశం జనవరి 30-31 తేదీలలో చండీగఢ్లో జరుగుతుంది
కేంద్ర వ్యవసాయ శాఖ మంత్రి శ్రీ తోమర్ మరియు ఫుడ్ ప్రాసెసింగ్ పరిశ్రమల శాఖ మంత్రి శ్రీ పరాస్ ప్రారంభిస్తారు
భారతదేశం అధ్యక్షతన జీ-20 యొక్క మొదటి అంతర్జాతీయ ఆర్థిక నిర్మాణం వర్కింగ్ గ్రూప్ సమావేశం 2023 జనవరి 30-31 తేదీలలో చండీగఢ్లో జరుగుతుంది. ఈ సమావేశాన్ని కేంద్ర వ్యవసాయం మరియు రైతు సంక్షేమ మంత్రి శ్రీ నరేంద్ర సింగ్ తోమర్ మరియు ఫుడ్ ప్రాసెసింగ్ పరిశ్రమలు ప్రారంభిస్తారు. మంత్రి శ్రీ పశుపతి కుమార్ పరాస్. రేపు ప్రారంభమయ్యే సమావేశానికి ముందు శ్రీ తోమర్ ఈ సాయంత్రం చండీగఢ్ చేరుకున్నారు, అక్కడ పంజాబ్ మరియు హర్యానా నుండి సాంస్కృతిక ప్రదర్శనలతో ఆయనకు స్వాగతం పలికారు.
అంతర్జాతీయ ఆర్థిక నిర్మాణం వర్కింగ్ గ్రూప్ జీ-20 ఫైనాన్స్ ట్రాక్లోని ముఖ్యమైన వర్కింగ్ గ్రూపులలో ఒకటి, ఇది అంతర్జాతీయ ఆర్థిక నిర్మాణాన్ని బలోపేతం చేయడంపై దృష్టి పెడుతుంది. బలహీనమైన దేశాలు ఎదుర్కొంటున్న వివిధ సవాళ్లను పరిష్కరించడం కూడా దీని లక్ష్యం. జీ-20 సభ్య దేశాలు, ఆహ్వానించబడిన దేశాలు మరియు అంతర్జాతీయ సంస్థల నుండి సుమారు 100 మంది ప్రతినిధులు రెండు రోజుల సమావేశంలో పాల్గొంటారు. రెండు రోజుల సమావేశంలో చర్చలను ఆర్థిక మంత్రిత్వ శాఖ మరియు రిజర్వ్ బ్యాంక్ ఆఫ్ ఇండియా, అలాగే అంతర్జాతీయ ఆర్థిక నిర్మాణం వర్కింగ్ గ్రూప్ - ఫ్రాన్స్ మరియు దక్షిణ కొరియా సహ-అధ్యక్షులు సంయుక్తంగా మోడరేట్ చేస్తారు.
అంతర్జాతీయ ఆర్థిక నిర్మాణం యొక్క స్థిరత్వం మరియు సమన్వయాన్ని పెంపొందించే మార్గాలను మరియు 21వ శతాబ్దపు ప్రపంచ సవాళ్లను ఎలా ఎదుర్కోవాలనే దాని గురించి ఈ సమావేశంలో చర్చించనున్నారు. ఈ సమావేశంలో పేద మరియు బలహీన దేశాలకు గరిష్టంగా సహాయం చేయడానికి మార్గాలను కనుగొనడంపై దృష్టి పెడుతుంది. జనవరి 30న జరగనున్న జీ-20 వర్కింగ్ గ్రూప్ సమావేశం సందర్భంగా, 'సెంట్రల్ బ్యాంక్ డిజిటల్ కరెన్సీలు : అవకాశాలు మరియు సవాళ్లు' అనే పేరుతో జీ-20 ఈవెంట్ కూడా నిర్వహించబడుతుంది. ఈవెంట్ యొక్క లక్ష్యం దేశ అనుభవాలను పంచుకోవడం మరియు సీ బీ డీ సీల యొక్క విస్తృత సమస్యల గురించి లోతైన అవగాహనను అభివృద్ధి చేయడం. ఈ సమావేశానికి ముందు, చండీగఢ్లో నగరం అంతటా అనేక కార్యక్రమాలు నిర్వహించబడ్డాయి, ఇది భారతదేశం అధ్యక్షతన జరిగే జీ-20 ఈవెంట్లలో విస్తృతమైన 'ప్రజల భాగస్వామ్యం' మరియు ఆసక్తిని సూచిస్తుంది.
2023 జనవరి 25న చండీగఢ్లో "సెంట్రల్ బ్యాంక్ డిజిటల్ కరెన్సీలు: భారత దేశ కార్యక్రమం" అనే అంశంపై ఒక సెమినార్ను పూర్వగామిగా నిర్వహించడం జరిగింది. ఈ ఈవెంట్లు 2023లో భారతదేశం యొక్క జీ-20 అధ్యక్ష పదవి మరియు దాని థీమ్ "వసుధైవ కుటుంబం" లేదా "ఒక భూమి - ఒక కుటుంబం - ఒక భవిష్యత్తు"గురించి అవగాహన కల్పించడం జరిగింది.
భారతదేశం యొక్క జీ-20 అధ్యక్ష హోదా సమయంలో, ఈ వర్కింగ్ గ్రూప్ మార్చి, జూన్ మరియు సెప్టెంబరులో భారత అధ్యక్షునిగా నిర్ణయించబడిన ప్రాధాన్యతలపై చర్చలను కొనసాగించడానికి సమావేశమవుతుంది. ఇంటర్నేషనల్ ఫైనాన్షియల్ ఆర్కిటెక్చర్ వర్కింగ్ గ్రూప్ సమావేశంలో జరిగే చర్చలు భారతదేశం యొక్క జీ-20 ఫైనాన్స్ ట్రాక్ కింద సంబంధిత ప్రాధాన్యతలపై కీలక చర్చలపై జీ-20 ఆర్థిక మంత్రులు మరియు సెంట్రల్ బ్యాంక్ గవర్నర్లకు  తెలియజేస్తాయి. జీ-20 ఆర్థిక మంత్రులు మరియు సెంట్రల్ బ్యాంక్ గవర్నర్ల మొదటి సమావేశం 24-25 ఫిబ్రవరి 2023 తేదీలలో బెంగళూరులో జరగనుంది
హోం మంత్రిత్వ శాఖ
భారతదేశ హరిత ఇంధన చొరవను సాకారం చేసేందుకు అవగాహనా ఒప్పందంపై సంతకాలు చేసిన ఎంహెచ్ ఎ, ఎస్ఇసిఐ
కార్బన్ తటస్థ ఆర్ధిక వ్యవస్థ దిశగా కదలేందుకు పునరావృత ఇంధనాన్ని ప్రోత్సహించాలన్న భారత ప్రభుత్వ కృషి దిశగా కేంద్ర సాయుధ పోలీసు దళాలు , జాతీయ భద్రతా గార్డు  ఆవరణలలో సోలార్ ఎనర్జీ పానెళ్ళను ఏర్పాటు చేసే ప్రతిపాదన అమలుకు కేంద్ర హోం శాఖ మంత్రి శ్రీ అమిత్ షా మార్గదర్శనంలో హోం వ్యవహారాల మంత్రిత్వ శాఖ ప్రారంభించింది. ఇందుకు అనుగుణంగా హోం మంత్రిత్వ శాఖ , సోలార్జ్ ఎనర్జీ కార్పొరేషన్ ఆఫ్ ఇండియా లిమిటెడ్  న్యూఢిల్లీ కేంద్ర హోం కార్యదర్శి, నూతన & పునరావృత ఇంధన మంత్రిత్వ శాఖ కార్యదర్శి సమక్షంలో మే 6 అవగాహనా ఒప్పందం పై సంతకాలు చేశారు. ఇంటికప్పుపై సోలార్ పివి పవర్ ప్లాంట్లను సంయుక్తంగా ఏర్పాటు చేసేందుకు రెండు పార్టీల మధ్య సహకార, సమన్వయాలను ఈ అంబ్రెల్లా  ఎంఒయు అంచనా వేస్తోంది .
అందుబాటులో ఉన్న డాటా ఆధారంగా సిఎపిఎఫ్లు & ఎన్ఎస్జి ఆవరణలలో మొత్తం 71.68 మెగావాట్ల సౌర శక్తి సంభావ్యతను సోలార్ ఎనర్జీ కార్పొరేషన్ ఆఫ్ ఇండియా  అంచనా వేసింది. సౌరశక్తి ప్రాజెక్టుల క్షేత్రంలో నైపుణ్యం కలిగిన ఎస్ఇసిఐ ప్రత్యక్షంగా లేదా కాంపిటీటివ్ బిడ్డింగ్ ప్రాసెస్  ద్వారా ఎంపిక చేసిన ఒక ఏజెన్సీ లేదా ఏజెన్సీల ద్వారా రూఫ్ టాప్ సోలార్ పివి పవర్ ప్లాంట్లను అమలు చేసేందుకు హోం వ్యవహారాల మంత్రిత్వ శాఖకు తోడ్పడనుంది.
ప్రధాన మంత్రి కార్యాలయం
ఈద్- ఉల్- అజ్ హా సందర్భం లో ప్రజల కుశుభాకాంక్షలు తెలిపిన ప్రధాన మంత్రి
ఈద్- ఉల్- అజ్ హా సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలను వ్యక్తం చేశారు.
ప్రధాన మంత్రి ఒక ట్వీట్ లో -
‘‘ఈద్ ముబారక్. ఈద్- ఉల్- అజ్ హా నాడు ఇవే శుభాకాంక్షలు. ఈ పండుగ రోజు మానవ జాతి కి శుభం కలగడం కోసం సామూహిక శ్రేయం మరియు సమృద్ధి ల భావన ను పెంపొందింపచేసే దిశ లో కృషి చేయడానికి మనకు ప్రేరణ ను అందిస్తూ ఉండుగాక.’’ అని పేర్కొన్నారు.
పర్యటక మంత్రిత్వ శాఖ
పర్యాటక మంత్రిత్వశాఖ దేఖో అప్నా దేశ్ సిరీస్ 12 వెబినార్ లో భాగంగా ‘ బాధ్యతాయుత పర్యాటకంలో అద్భుత మహిళలు’ కార్యక్రమాన్ని సమర్పించింది.
పర్యాటక మంత్రిత్వశాఖ 12 వ వెబినార్ లో 30 ఏప్రిల్ , 2020న " దేఖో అప్నా దేశ్ సిరీస్" లో భాగంగా ‘ బాధ్యతాయుత పర్యాటకంలో అద్భుత మహిళలు’ కార్యక్రమాన్ని ఏర్పాటు చేసింది. ఇందులో పర్యాటక రంగానికి చెందిన భారతదేశంలోని కొందరు అద్భుత మహిళల శక్తిమంతమైన వ్యక్తిగత కథనాలను ప్రసారం చేసింది. వీరు పర్యాటకానికి ప్రత్యామ్నాయ ఆలోచనలు తొడిగారు.
పర్యాటకం ద్వారా వ్యక్తులు, తమ జీవితంలో, వారు నివసించే సమాజాలలో మార్పును ఎలా సృష్టించవచ్చో వెబినార్ లో వివరించారు. పర్యటనల సందర్భంగా స్థానిక వనరులను వినియోగించుకోవడం, స్థానికుల ఇళ్లలో విడిదిచేయడం, చిన్న కుటుంబం నడిపే హోటల్ లో తినడం ,ఇలాంటివన్నీ స్థానికులకు చాలా పెద్ద మార్పు కనిపించేలా చేస్తాయి.. ఆ రకంగా పర్యాటకం నుండి ప్రయోజనం పొందే ప్రాంతాలను విస్తృతం చేయడంలో ఇది సహాయపడుతుంది.
ఔట్లుక్ పబ్లిషింగ్ గ్రూప్కు చెందిన ఔట్లుక్ రెస్పాన్సిబుల్ టూరిజం ఇనిషియేటివ్ టీమ్ సభ్యులు సొయిటీ బెనర్జీ,రాధికా పి.నాయర్, సోనాలి చటర్జీ దీనిని రూపొందించారు. కోవిడ్ అనంతర ప్రపంచంలో, హోమ్ స్టేలు, మారు మూల పర్యాటక ప్రాంతాలు ఎక్కువ మందిని ఆకర్షించనున్న నేపథ్యంలో ఈ అద్బుత మహిళల పాత్ర పర్యాటక రంగంలో ఏవిధంగా కీలకం కానున్నదో వారు వివరించారు.
వెబినార్ పది ప్రేరణాత్మక కథనాలను ఈ కార్యక్రమంలో సమర్పించింది..
•స్టాన్జిన్ డోల్కర్, లద్దాక్ లోని మాన్ గ్రామానికి చెందిన , జూనియర్ ఖగోళ శాస్త్రవేత్త, టెలిస్కోప్ ఆపరేటర్ , ఆస్ట్రోప్రెనియూర్.
• సునీతా మరావి, కన్హా సమీపంలోని బంధ తొలా గ్రామానికి చెందిన ఒక సామాన్య ఉపాధ్యాయురాలు,
పూసల ఆభరణాల తయారీదారు.
• ఫెజిన్ కొన్యాక్, నాగాలాండ్లోని మోన్ జిల్లా ,షియాంగ్ గ్రామానికి చెందిన, కాఫీ పెంపకందారు, హోమ్స్టే యజమాని ,ఎథ్నోగ్రాఫర్ ఆమె కాఫీ తోటలు, నారింజ పండ్ల తోటలను నిర్వహిస్తున్నారు కొన్యాక్ ల పచ్చబొట్టు ఆచారాన్ని డాక్యుమెంట్ చేస్తున్నారు..
• లక్ష్మి, ఢిల్లీ, ఎన్సిఆర్కు చెందిన హాస్పిటాలిటీ నిపుణురాలు,మసాజ్ వృత్తిలో ఉన్నారు, ఆమె వైకల్యాలను అధిగమించి ఆతిథ్యరంగం, మసాజ్ చికిత్సా వృత్తిని ఎంచుకున్నారు..
• రేఖా రౌతేలా,ఉత్తరాఖండ్లోని మున్సియారిలోని సర్మోలి గ్రామానికి చెందిన , హోమ్ స్టే యజమాని, బర్డ్ వాచింగ్ నిపుణురాలు వాన్ పంచాయతీకి పంచ్.
• రక్షా పటేకర్, మహారాష్ట్రలోని డెహేన్ గ్రామానికి చెందిన గ్రామీణ పర్యాటక నిపుణురాలు. మాస్టర్ ట్రైనర్, కమ్యూనిటీ ఆధారిత పర్యాటక ప్రాజెక్టులకు ఆతిథ్య శిక్షణ ఇస్తున్నారు.
• సజ్నా షాజీ, కేరళలోని వయనాడ్లోని మోతక్కర కు చెందిన వారు. డ్రమ్మర్ , ట్రావెల్ గైడ్.
• పబిత్రా మాయ ఖావాస్, హోమ్చెఫ్ , ఉత్తర బెంగాల్లోని చుఖిమ్కు చెందిన పారిశ్రామికవేత్త.
• అండమాన్ , నికోబార్ దీవులకు చెందిన సుమిత్రా బిస్వాస్, స్కూబా డైవర్ , జలాంతర్గత రీఫ్ రిస్టోరర్.
పర్యాటక మంత్రిత్వ శాఖ వెబినార్ సిరీస్ , లక్ష్యం భారతదేశంలోని వివిధ పర్యాటక గమ్యస్థానాల గురించి అవగాహన కల్పించడం వాటిని ప్రోత్సహించడం , అంతగా తెలియని గమ్యస్థానాలు ,జనాదరణ పొందినా దానికిగల బహుముఖీనత గురించి తెలియని గమ్యస్థానాల గురించి తెలియజెప్పడం కూడా దీని లక్ష్యం.
ఈ వెబినార్లను చూడలేకపోయిన వారి కోసం ఈ సెషన్లు కింది లింక్లో అందుబాటులో ఉన్నాయి.
https://www.youtube.com/channel/UCbzIbBmMvtvH7d6Zo_ZEHDA/
అలాగేఇవి భారత ప్రభుత్వ టూరిజం మంత్రిత్వశాఖ అన్ని సామాజిక మాధ్యమ హ్యాండిల్స్పై ఉన్నాయి.
(
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
రేపు హైదరాబాద్లో భారీ స్టార్టప్ సదస్సును నిర్వహించనున్న పశు సంవర్ధక & పాడి విభాగం
పశువులు, పాడి, పశు సంవర్ధక రంగాలలో స్టార్టప్లను ప్రోత్సహించడం, వ్యవస్థాపకులు, పెట్టుబడిదారులు, పరిశ్రమ నిపుణులు తమ భావనలను, నెట్వర్క్ను పంచుకునేందుకు ఒక చోట చేర్చడం ఈ కార్యక్రమం ప్రధాన లక్ష్యం
ఈ కార్యక్రమానికి కేంద్ర మత్స్య, పశు సంవర్ధక, పాడి పరిశ్రమ శాఖ మంత్రి శ్రీ పర్షోత్తమ రూపాల ముఖ్య అతిథిగా పాల్గొననున్నారు.
ఈ కార్యక్రమంలో కీలక ప్రసంగాలు, సంప్రదింపుల సెషన్లు, ప్యానెల్ చర్చలు, విజయవంతమైన స్టార్టప్ల ప్రదర్శనలు ఉంటాయి.
ఎంపిక చేసిన స్టార్టప్ల ప్రదర్శన, పిచ్ఫెస్ట్లు, కొనుగోలు- అమ్మకందార్ల సమావేశం, తొలిదశలో ఉన్న స్టార్టప్లకు పిచింగ్, తమ వ్యాపార నిర్మాణం చేసుకునేందుకు శిక్షణనిచ్చే వర్క్షాప్లు ఇందులో ఉండనున్నాయి.
పశుసంపద, పాడి, పశుసంవర్ధక రంగాలలో ఉనికిలో ఉన్న, ఇప్పుడిప్పుడే మొదలవుతున్నస్టార్టప్లను ప్రోత్సహించందుకు జాతీయ పాడి అభివృద్ది బోర్డు, స్టార్టప్ ఇండియా, సిఐఐ, తెలంగాణ పశుసంవర్ధక శాఖతో కలిసి పశుసంవర్ధ& పాడి విభాగం రేపు, అంటే 28 ఫిబ్రవరి 2023న హైదరాబాద్లో భారీ స్టార్టప్ సదస్సును నిర్వహించనుంది. ఈ కార్యక్రమానికి ముఖ్య అతిథిగా కేంద్ర మత్స్య, పశుసంవర్ధక, పాడి శాఖ మంత్రి శ్రీ పర్షోత్తం రూపాల హాజరుకానున్నారు.
వ్యవస్థాపకులను, పెట్టుబడిదారులను, పరిశ్రమ నిపుణులను తమ భావనలు, నెట్వర్క్ను పంచుకొని, ఒకరినుంచి మరొకరు నేర్చుకునే లక్ష్యంతో ఈ కార్యక్రమాన్ని నిర్వహిస్తున్నారు. ఈ కార్యక్రమం తమ వినూత్న భావనలను, ఉత్పత్తులను ప్రదర్శించేందుకే కాక, తోటి వ్యవస్థాపకులు, భాగస్వాములతో నెట్వర్కింగ్ చేసుకునేందుకు అద్భుతమైన అవకాశాన్ని కల్పిస్తుంది. ప్రముఖ పరిశ్రమ నాయకుల కీలక ఉపన్యాసాలు, ముఖాముఖి సెషన్లు, ప్యానెల్ చర్చలు, విజయవంతమైన స్టార్టప్ల ప్రదర్శనలు ఇందులో ఉంటాయి.
ఎంపిక చేసిన స్టార్టప్ల ప్రదర్శన, పిచ్ఫెస్ట్లు, కొనుగోలు- అమ్మకందార్ల సమావేశం, తొలిదశలో ఉన్న స్టార్టప్లకు పిచింగ్, తమ వ్యాపార నిర్మాణం చేసుకునేందుకు శిక్షణనిచ్చే వర్క్షాప్లు, ప్రభావం చూపిన తమ కథలను పంచుకోవడం వంటివి ఈ సదస్సులో ఉండనున్నాయి.
ఈ కార్యక్రమంలో కేంద్ర టూరిజం మంత్రి శ్రీ జి. కిషన్రెడ్డి, తెలంగాణ రాష్ట్ర పశుసంవర్ధక, మత్స్య, సినిమాటోగ్రాఫీ మంత్రి టి. శ్రీనివాస యాదవ్, కేంద్ర మత్స్య, పశుసంవర్ధక, పాడి శాఖ సహాయ మంత్రి డాక్టర్ సంజీవ్ కుమార్ బల్యాన్, కేంద్ర మత్స్య, పశుసంవర్ధక, పాడి శాఖ సహాయ మంత్రి డాక్టర్ ఎల్. మురుగన్ వంటి ఇతర ప్రముఖులు కూడా పాల్గొననున్నారు.
ఆరోగ్య, కుటుంబ సంక్షేమ మంత్రిత్వ శాఖ
భారత ప్రభుత్వం రాష్ట్రాలకు ఇచ్చిన ఉచిత టీకా డోసులు 17.49 కోట్లు
ఇంకా రాష్ట్రాలు, కేంద్రపాలిత ప్రాంతాల దగ్గర నిల్వ 84 లక్షల డోసులు
వచ్చే 3 రోజుల్లో రాష్ట్రాలకు అందనున్న 53 లక్షల డోసులు
కోవిడ్ మీద పోరులో భాగంగా భారత ప్రభుత్వం అనుసరిస్తున్న వ్యాధి నిర్థారణ పరీక్షలు, సోకినవారీ ఆచూకీ కనిపెట్టటం, తగిన చికిత్స అందించటం, వ్యాప్తి నివారణకు తగిన జాగ్రత్తలు పాటింపజేయటం, టీకాలివ్వటం అనే ఐదు అంశాల ప్రాధాన్యంలో భాగంగా టీకాల మీద ప్రత్యేక దృష్టిసారించింది.
మే 1వ తేదీ నుంచి మూడో దశ వేగవంతం చేయటం మొదలైంది. అర్హులైన కొత్త వయోవర్గపు రిజిస్ట్రేషన్ ప్రక్రియ ఏప్రిల్ 28న ప్రారంభం కాగా కోవిన్ పోర్టల్  లోను, ఆరోగ్య సేతు యాప్ ద్వారా నమోదవుతున్నారు.
భారత ప్రభుత్వం ఇప్పటిదాకా రాష్ట్రాలకు, కేంద్రపాలితప్రాంతాలకు దాదాపు 17.49 కోట్లకు పైగా  కోవిడ్ డోసులు ఉచితంగా అందజేసింది. ఇందులో రాష్ట్రాల వాడకం, వృధా కలిపి 16,65,49,583 డోసులు ఉన్నట్టు ఈ ఉదయం 8 గంటల వరకు అందిన సమాచారాన్ని బట్టి తెలుస్తోంది.
రాష్ట్రాల దగ్గర ఇంకా 84 లక్షలకు పైగా  టీకా డోసులు పంపిణీకి అందుబాటులో ఉన్నాయి. కొన్ని చోట్ల లోటు కనబడుతున్నప్పటికీ అది ఎక్కువ వాడకం లేదా వృధాను చూపుతోంది. సాయుధ దళాలకిచ్చిన టీకాల సంఖ్యను
సమన్వయం చేసుకోకపోవటం కూడా కనిపించింది.
పైగా, మరో 53 లక్షల  టీకా డోసులు వచ్చే 3 రోజుల్లో కేంద్రప్రభుత్వం రాష్ట్రాలకు, కేంద్రపాలిత ప్రాంతాలకు పంపబోతోంది.
గ్రామీణాభివృద్ధి మంత్రిత్వ శాఖ
ఎస్.హెచ్.జి.ల ఉత్పత్తులపై ఫ్లిప్.కార్ట్.తో అవగాహన!
జాతీయ గ్రామీణ జీవనోపాధి పథకం కింద ఒప్పందం
దేశంలోని స్వయం సహాయక బృందాలకు  చెందిన ఉత్పత్తిదారులు ఫ్లిప్.కార్ట్ సమర్థ్ కార్యక్రమం ద్వారా జాతీయ మార్కెట్లతో అనుసంధానం పొందేలా ప్రభుత్వం ఒక అవగాహనా ఒప్పందాన్ని  కుదుర్చుకుంది. ఈ మేరకు, కేంద్ర గ్రామీణాభివృద్ధి మంత్రిత్వ శాఖ, ఫ్లిప్ కార్ట్ ఇంటర్నెట్ ప్రైవేట్ లిమిటెడ్ సంస్థ మధ్య ఎం.ఒ.యు. కుదిరింది. జాతీయ గ్రామీణ జీవనోపాధి పథకం కింద కుదిరిన ఈ అవగాహనతో స్వయం సహాయక గ్రూపులకు సంబంధించిన పారిశ్రామికులు, చేతిపనులవారు, చేనేతకార్మికులు, ఇతర వృత్తిపనులవారు జాతీయ మార్కెట్లతో అనుసంధామయ్యేందుకు అవకాశం ఏర్పడుతుంది.
ఈ ఎం.ఒ.యు. కీలకాంశాలను ఈ దిగువన చూడవచ్చు.:
స్వయసహాయ బృందాలకు, వారి సమూహాలకు సంబంధించిన ఉత్పత్తులను మార్కెట్లోకి ప్రవేశపెట్టడానికి సంబంధించి ఆయా ఎస్.హెచ్.జి. సభ్యులకు, సమూహ సభ్యులకు తగిన శిక్షణ ఇస్తారు.
ఈ వేదికపై విక్రయాలు సాగించడానికి సంబంధించి ఆరు నెలలపాటు కమిషన్ చార్జీలన్నింటినీ మాఫీ చేస్తారు.
ఒక్కో విక్రయదారుకు సంబంధించి వందవరకూ ఉత్పాదనల వర్గీకరణపై మద్దతు లభిస్తుంది.
ఉత్పాదనలను గిడ్డంగుల్లో నిల్వచేయడం, లెక్కల నిర్వహణ వంటి అంశాల్లో మద్దతు ఇవ్వడం తదితర ప్రయోజనాలు కూడా ఉంటాయి.
ఇక, ఎస్.హెచ్.జి. బృందాల ఉత్పాదనల మార్కెటింగ్ కార్యకలాపాలకు సంబంధించి, ప్రభుత్వ ఆధ్వర్యంలోని ఈ-మార్కెట్ ప్లేస్  సహకారంతో కేంద్ర గ్రామీణాభివృద్ధి మంత్రిత్వ శాఖ ఒక ప్రత్యేక ఏర్పాటు చేసింది. జి.ఇ.ఎం.లో నిల్వ సదుపాయంతో “సరస్ కలెక్షన్” సదుపాయాన్ని కేంద్ర మంత్రిత్వ శాఖ ఏర్పాటు చేసింది.
ఇక,, జి.ఇ.ఎం. పోర్టల్.లో రిజిస్ట్రేషన్ విషయంలో స్వయం సహాయక బృందాలకు అస్సాం, బీహార్, చత్తీస్.గఢ్, గుజరాత్, హిమాచల్ ప్రదేశ్, జార్ఖండ్, కర్ణాటక, కేరళ, మధ్యప్రదేశ్, మహారాష్ట్ర, ఒడిశా, పంజాబ్, రాజస్థాన్, ఉత్తరాఖండ్, ఉత్తరప్రదేశ్, పశ్చిమ బెంగాల్ రాష్ట్రాలు తగిన మద్దతను అందించాయి.
స్వయం సహాయ బృందాలు అమెజాన్, ఫ్లికార్ట్ సైట్లతో రిజిస్టర్ చేసుకునేందుకు జార్ఖండ్ ప్రభుత్వం మద్దతు ఇవ్వగా, కేరళ, మహారాష్ట్ర మాత్రం, అమెజాన్ సంస్థతో రిజిస్టర్ చేసుకునేందుకు ఎస్.హెచ్.జి.లకు తమ మద్దతును అందజేశాయి.
ఎస్.హెచ్.జి.లకు తగిన మద్దతు ఇచ్చేందుకు అస్సాం, బీహార్, కేరళ, మధ్యప్రదేశ్ రాష్ట్రాలు తగిన ఈ కామర్స్ వేదికలను రూపొందించుకున్నాయి.; ఇందుకు సంబంధించిన వివరాలను దిగువన చూడవచ్చు.
|
|
క్రమసంఖ్య
|
|
రాష్ట్రం
|
|
వెబ్.సైట్ పేరు
|
|
1
|
|
అస్సాం
|
|
అసోమీ 
|
|
2
|
|
బీహార్
|
|
జీవికా షాప్ 
|
|
3
|
|
కేరళ
|
|
కుడుంబశ్రీ బజార్ 
|
|
4
|
|
మధ్యప్రదేశ్
|
|
మధ్యప్రదేశ్ ఆజీవికా మార్ట్ 
ఈ సమాచారాన్ని కేంద్ర గ్రామీణాభివృద్ధి శాఖ సహాయ మంత్రి కుమారి సాధ్వీ నిరంజన్ జ్యోతి నిన్న లోక్ సభ ప్రశ్నోత్తరాల సమయంలో తెలిపారు. ఒక ప్రశ్నకు ఇచ్చిన లిఖితపూర్వక సమాధానంలో ఆమె ఈ వివరాలు వెల్లడించారు.
మానవ వనరుల అభివృద్ధి మంత్రిత్వ శాఖ
కేంద్ర విద్యాశాఖ మంత్రి శ్రీ రమేష్ పోఖ్రియాల్తో ఉత్తరప్రదేశ్ గవర్నర్ శ్రీమతి ఆనందిబెన్ పటేల్ సమావేశం
కేంద్ర విద్యాశాఖ మంత్రి శ్రీ రమేష్ పోఖ్రియాల్తో, ఉత్తరప్రదేశ్ గవర్నర్ శ్రీమతి ఆనందిబెన్ పటేల్ సమావేశమయ్యారు. జాతీయ విద్యావిధానం-2020తోపాటు విద్యారంగ సంబంధిత అంశాలపై ఇరువురు చర్చించారు. విద్యాశాఖ సీనియర్ అధికారులు కూడా ఈ భేటీలో పాల్గొన్నారు.
విద్యార్థులకు ఉత్తమ విద్యను అందించేందుకు ఉత్తరప్రదేశ్ విద్యాశాఖ చేపట్టిన అంగన్వాడీ సిబ్బంది, ఉపాధ్యాయులకు శిక్షణ వంటి కార్యక్రమాల గురించి కేంద్రమంత్రికి శ్రీమతి ఆనందిబెన్ పటేల్ వివరించారు. పూర్వ ప్రాథమిక, ప్రాథమిక విద్యార్థుల కోసం తీసుకొచ్చిన "టీచర్స్ గైడ్" పుస్తక ప్రతిని మంత్రికి బహూకరించారు. పర్యావరణం, విలువలతోకూడిన విద్య వంటి పాఠ్యాంశాలను ఉల్లాసభరితంగా నేర్పించే విద్యార్థి కేంద్రీకృత బోధన పద్ధతులపై ఈ పుస్తకం ఉపాధ్యాయులకు మార్గదర్శనం చేస్తుంది.
కొత్త విద్యావిధానంలో పేర్కొన్న ప్రకారం "ప్రారంభ బాల్య సంరక్షణ విద్య"కు విద్యాపునాది, అంకెలు నేర్పే విధానాలను విస్తరిస్తామని శ్రీ పోఖ్రియాల్ తెలిపారు. ఈ ప్రకారం అభ్యాస ఫలితాలు, ఉపాధ్యాయుల శిక్షణ వంటి వాటి కోసం ఒక విధానాన్ని తయారు చేస్తామన్నారు. ఎన్సీఈఆర్టీ కొత్త జాతీయ పాఠ్యప్రణాళిక విధానం ను రూపొందిస్తున్నట్లు కూడా వివరించారు. "టీచర్స్ గైడ్"లో పేర్కొన్న సూచనలను పరిశీలించి, ఎన్సీఎఫ్లో పొందుపరుస్తామని శ్రీ పోఖ్రియాల్ చెప్పారు.
ఆర్థిక మంత్రిత్వ శాఖ
కాంచీపురం, చెన్నై మరియు వేలూరులలో ఆదాయపు పన్ను శాఖ సోదాలు నిర్వహిస్తుంది
ఆదాయపు పన్ను శాఖ 05/10/2021 న కాంచీపురంలోని రెండు కేసులలో సోదాలు నిర్వహించింది. అందులో ఒకటి చిట్ ఫండ్ మరియు ఫైనాన్సింగ్ గ్రూప్ కాగా మరొకటి సిల్క్ చీరలు మరియు ఇతర వస్త్రాల రిటైలర్. కాంచీపురం, చెన్నై మరియు వెల్లూరులో ఉన్న 34 ప్రాంగణాల్లో సెర్చ్ ఆపరేషన్లు జరిగాయి.
చిట్ ఫండ్ గ్రూప్ విషయంలో ఈ గ్రూప్ అనధికార చిట్ ఫండ్ వ్యాపారాన్ని నడుపుతున్నట్లు కనుగొనబడింది. మరియు అన్ని పెట్టుబడులు మరియు చెల్లింపులు గత కొన్ని సంవత్సరాలుగా రూ. 400 కోట్లు పూర్తిగా నగదు రూపంలో జరిగాయి. కమీషన్ మరియు డివిడెండ్ల ద్వారా ఈ గ్రూప్ లెక్కించబడని ఆదాయాన్ని సంపాదించిందని ఆధారాలు వెల్లడించాయి.
అనేక ప్రామిసరీ నోట్లు, సంతకం చేసిన పోస్ట్-డేటెడ్ చెక్కులు మరియు ఇచ్చిన రుణాలకు లేదా చిట్ చందాదారుల నుండి తాకట్టుగా ఉంచిన పవర్ ఆఫ్ అటార్నీ పత్రాలు కూడా స్వాధీనం చేసుకున్నారు. గ్రూప్ నగదు ఫైనాన్సింగ్ నుండి లెక్కకు రాని వడ్డీ ఆదాయాన్ని కూడా సంపాదించింది మరియు భారీగా లెక్కలేని పెట్టుబడులు మరియు ఖర్చులను కలిగి ఉంది.
గ్రూప్ సభ్యులు మరియు వారి సహచరుల పేర్లలో నమోదు చేయబడిన అనేక ఆస్తి పత్రాలు కనుగొనబడ్డాయి మరియు స్వాధీనం చేసుకున్నారు. ఈ గ్రూప్ సభ్యుల యాజమాన్యంలో ఉన్న ప్రాపర్టీలలో పాలసీ హౌస్లు, ఫామ్ హౌస్లు మరియు భూములు, లగ్జరీ వాహనాలు మొదలైనవి ఉన్నాయి. అయితే వాటిలో కొన్ని ఫైల్ చేయనివి లేదా వారి పన్ను రిటర్నులలో అతితక్కువ ఆదాయాన్ని వెల్లడించారు.
చిట్ ఫండ్కు చెందిన చాలా మంది సహచరులు మరియు పెట్టుబడిదారులు దర్యాప్తు చేయబడ్డారు మరియు వారు కూడా లెక్కించబడని పెట్టుబడులు పెట్టారని మరియు లెక్కించబడని ఆదాయాన్ని సంపాదించినట్లు అంగీకరించారు. లెక్కలోకి రాని నగదు రూ. 1.35 కోట్లు మరియు సుమారు 7.5 కిలోల బంగారు ఆభరణాలు స్వాధీనం చేసుకున్నారు. ఇప్పటివరకు, ఈ గ్రూప్లో రూ. 150 కోట్లు గుర్తించబడని ఆదాయం కనుగొనబడింది.
సిల్క్ చీరలు మరియు ఇతర వస్త్రాల వ్యాపారంలో నిమగ్నమైన ఇతర గ్రూప్ విషయంలో గత 4 సంవత్సరాలలో అమ్మకాలు తక్కువ చేసి చూపినట్టు ఆధారాలు కనుగొనబడ్డాయి. అనుకూలీకరించిన సాఫ్ట్వేర్ అప్లికేషన్ ద్వారా అమ్మకాల గణాంకాల తారుమారు కనుగొనబడింది. అటువంటి అవకతవకల తర్వాత, గ్రూప్ సభ్యులు క్రమం తప్పకుండా లెక్కించని నగదును తీసుకునేవారు మరియు భూమి మరియు భవనాలలో లెక్కలు చూపని పెట్టుబడులు పెట్టారు. గ్రూప్ సభ్యులు విలాసవంతమైన జీవనశైలి, నగదు రుణాలు ఇవ్వడం/ తిరిగి చెల్లించడం, చిట్ పెట్టుబడులు పెట్టడం మొదలైన వాటిపై భారీ నగదు ఖర్చులను భరించేవారు.
లెక్కలోకి రాని నగదు రూ. 44 లక్షలు మరియు సుమారు 9.5 కిలోల బంగారు ఆభరణాలు స్వాధీనం చేసుకున్నారు. ఇప్పటివరకు ఈ గ్రూప్లో గుర్తించబడని ఆదాయం రూ. 100 కోట్లు కనుగొనబడింది.
ఈ రెండు కేసులలో తదుపరి దర్యాప్తు పురోగతిలో ఉంది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
పర్యావరణ వ్యవస్థ పునరుద్ధరణ మరియు జీవవైవిధ్యంపై సైడ్ ఈవెంట్తో బెంగళూరులో ప్రారంభమైన మొదటి ఎన్విరాన్మెంట్ అండ్ క్లైమేట్ సస్టైనబిలిటీ వర్కింగ్ గ్రూప్  చర్చలు
స్థిరమైన వాతావరణం, పర్యావరణం మరియు జీవవైవిధ్యానికి మద్దతు ఇచ్చే కొత్త అభివృద్ధి నమూనాను సమిష్టిగా నిర్వచించడం లక్ష్యంగా పెట్టుకున్న ఈసిఎస్డబ్ల్యూజీ
జీ20 షెర్పా ట్రాక్ కింద ఎన్విరాన్మెంట్ అండ్ క్లైమేట్ సస్టైనబిలిటీ వర్కింగ్ గ్రూప్  చర్చలు ఈరోజు బెంగళూరులో ఈసిఎస్డబ్ల్యూజీ మొదటి సమావేశంతో ప్రారంభమయ్యాయి. ఈసిఎస్డబ్ల్యూజీ సమావేశాల్లో భారత ప్రెసిడెన్సీ - వసుధైవ కుటుంబం - ఒకే భూమి, ఒక కుటుంబం, ఒక భవిష్యత్తు యొక్క ఇతివృత్తంగా ఉంది. సహజ వనరుల యాజమాన్యం అనే భావన నుండి స్థిరమైన జీవనశైలి, చేరిక మరియు సార్వత్రిక ఏకత్వం ట్రస్టీషిప్ వైపు ప్రాథమిక ఆలోచనా ధోరణిని ఎలా మారుస్తుందనే దానిపై చర్చ జరిగింది.
అటవీ మరియు పర్యావరణ మంత్రిత్వ శాఖ డైరెక్టర్ జనరల్, అటవీ మరియు వాతావరణ మార్పుల  ప్రత్యేక కార్యదర్శి శ్రీ చంద్ర ప్రకాష్ గోయల్ ఈ కార్యక్రమానికి సందర్భాన్ని నిర్దేశించారు. అలాగే ఆర్థిక, సామాజిక మరియు పర్యావరణ వ్యవహారాల్లో జీ20 పలు సంవత్సరాలుగా ఎలా కీలక పాత్ర పోషించిందో వివరించారు. ఈ అంశాల్లో స్పష్టమైన ప్రభావాన్ని సృష్టించేందుకు గత జీ-20 ప్రెసిడెన్సీల నుండి ప్రశంసనీయమైన కార్యక్రమాలను ముందుకు తీసుకెళ్లడానికి సమిష్టి నాయకత్వం ద్వారా భారత ప్రెసిడెన్సీ కారణాన్ని ప్రచారం చేస్తుందని ఆయన పేర్కొన్నారు.
ఇండియన్ కౌన్సిల్ ఫర్ ఫారెస్ట్రీ రీసెర్చ్ అండ్ ఎడ్యుకేషన్  డైరెక్టర్ జనరల్ శ్రీ ఏ.ఎస్. రావత్ ప్రత్యేకంగా మైనింగ్ మరియు అటవీ అగ్ని ప్రభావిత ప్రాంతాలకు సంబంధించి పర్యావరణ పునరుద్ధరణ అంశాలపై ప్రపంచ దృక్పథాలను చర్చించారు. ఈ సెషన్లో జీ20 దేశాల ప్రతినిధులు మైనింగ్ మరియు అటవీ ప్రభావిత ప్రాంతాల పునరుద్ధరణపై తమ అనుభవాలను మరియు ఉత్తమ పద్ధతులను పంచుకున్నారు. ఎన్ఎన్డిపి నుండి డాక్టర్ రుచి పంత్ మైనింగ్ ప్రభావిత ప్రాంతంలో పర్యావరణ వ్యవస్థల పరిరక్షణ మరియు సంరక్షణపై తన అనుభవాలను పంచుకున్నారు, ప్రత్యేకంగా భారతదేశంలో చేసిన పనిని హైలైట్ చేశారు. ముగింపు ప్రసంగంలో ఎంఒఈఎఫ్సీసీ వన్యప్రాణి అదనపు డైరెక్టర్ జనరల్ బివాష్ రంజన్ నేటి చర్చలో లేవనెత్తిన ముఖ్య అంశాలను హైలైట్ చేశారు. మూడు రోజుల ఈసీఎస్డబ్ల్యూజీ ఈవెంట్ మొదటి సెషన్ ప్రపంచం ప్రకృతికి అనుగుణంగా జీవించే భవిష్యత్తును రూపొందించడానికి ప్రతినిధులందరి మధ్య గొప్ప సంభాషణను రూపొందించడానికి ఒక ఆశాజనక గమనికతో ముగిసింది.
తదుపరి రెండు రోజుల్లో, జీ20 సభ్యులు ఈసీఎస్డబ్ల్యూజీ గుర్తించిన మూడు కీలక ప్రాధాన్యతలపై మరింత చర్చిస్తారు.
సెషన్లో చర్చించిన అంశాలకు సంబంధించి అటవీ శాఖ డైరెక్టర్ జనరల్ మరియు ఎంఒఈఎఫ్సీసీ ప్రత్యేక కార్యదర్శి శ్రీ చంద్ర ప్రకాష్ గోయల్ మీడియా సమావేశం నిర్వహించారు.
కార్యక్రమంలో భాగంగా సదస్సులో పాల్గొన్న ప్రతినిధులను బెంగళూరులోని కల్కెరే ఆర్బోరేటమ్ మరియు బన్నెరఘట్ట బయోలాజికల్ పార్కు సందర్శనకు తీసుకువెళతారు. కల్కెరే అర్బోరేటమ్ వద్ద ప్రతినిధులు కర్ణాటక రాష్ట్రంలోని నాలుగు ప్రధాన అటవీ పర్యావరణ వ్యవస్థలను తిలకించే అవకాశాన్ని పొందుతారు. ప్రతినిధులకు ఈ పర్యావరణ వ్యవస్థలలో అనుసరించిన అటవీ పునరుద్ధరణ నమూనాలు మరియు ఈ ప్రాంతాలలో జంతు జీవవైవిధ్యం యొక్క విజయవంతమైన పునరుద్ధరణ చూపబడుతుంది. బన్నెరఘట్ట బయోలాజికల్ పార్క్ అత్యాధునిక సీతాకోకచిలుక పార్క్ మరియు జంతు సఫారీలను ప్రతినిధులకు ప్రదర్శిస్తుంది. కర్నాటక తన గొప్ప అటవీ పర్యావరణ వ్యవస్థలను అలాగే దాని విజయవంతమైన పర్యావరణ పర్యాటక నమూనాను ప్రపంచానికి ప్రదర్శించడానికి ఇది ఒక అవకాశం.
ప్రధాన మంత్రి కార్యాలయం
మొఢేరా లోప్రధాన మంత్రి సందర్శన కు సంబంధించి పౌరులు చేసిన వ్యాఖ్యల కు సమాధానాన్ని ఇచ్చారు
ప్రధాన మంత్రి శ్రీ నరేంద్ర మొధెరా ను తాను జరిపిన యాత్ర కు సంబంధించి పౌరులు చేసిన వ్యాఖ్యల కు సమాధానాన్ని ఇచ్చారు.
ప్రధాన మంత్రి ఒక ట్వీట్ లో -
మొధేరా ను వారం లో ప్రతి రోజు ఎటువంటి అంతరాయం లేకుండా సౌర విద్యుత్తు ను అందుకొంటున్న గ్రామం గా ప్రకటించిన తీరు పై :
‘‘మీక కలిగిన సంతోషం ఎటువంటిదో నేను ఊహించగలను. మొఢేరా అయితే చరిత్ర ను లిఖించింది.’’ అని .
ఇంకా –
On Sun Temple in Modhera
మొఢేరా లోని సూర్య దేవాలయం విషయం లో :
‘‘నేను దీనిని చూసినందుకు సంతోషిస్తున్నాను. మీరు మీ యొక్క యాత్ర కు సంబంధించి ఒక మాలిక ను రూపొందించడం కూడా నేను గమనించాను. భారతదేశం లోని చారిత్రిక మరియు పర్యటన స్థలాల ను లోకప్రియమైనవి గా మలచడానికి ఇది ఒక మంచి మార్గం గా ఉంది.’’ అని పేర్కొన్నారు.
చట్ట, న్యాయ మంత్రిత్వ శాఖ
పత్రిక ప్రకటన
బాంబే ఉన్నత న్యాయస్థానం అదనపు న్యాయమూర్తిగా, న్యాయవాది శ్రీమతి మంజూష అజయ్ దేశ్పాండేను భారత రాష్ట్రపతి శ్రీమతి ద్రౌపది ముర్ము నియమించారు. ఈ నియామకం రెండేళ్ల కాలం వరకు అమల్లో ఉంటుంది. బాంబే ఉన్నత న్యాయస్థానం అదనపు న్యాయమూర్తిగా కార్యాలయ బాధ్యతలను స్వీకరించిన తేదీ నుంచి ఈ నియామకం అమలులోకి వస్తుంది.